
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 639 


31 Ιουλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
κτίριο του οποίου η όψη έχει χαρακτηρισθεί ως διατη¬ 
ρητέα και βρίσκεται επί της οδού Αδριανού 61-63 και 
στο οικόπεδο που βρίσκεται επιτης οδού Μνησικλέους 
10 - Πλ. Καλογριώνη στη περιοχή "Πλάκα" του εγκεκρι¬ 


μένου ρυμοτομικού σχεδίου Αθηνών (Ν. Αττικής). 1 

Κήρυξη ως αναδασωτέας έκτασης εμβαδού 11,34 
στρ. στη θέση «Γκούρι-Κούκι ή Στίπιζα» Περιφέρει¬ 
ας του Δήμου Καλυβίωντου Νομού Αττικής. 2 


ΑΠΟΦΑΣΕΙΣ 

Αριθ. 11089 (1) 

Καθορισμός ειδικών όρων και περιορισμών δόμησης σε 


κτίριο του οποίου η όψη έχει χαρακτηρισθεί ως διατη¬ 
ρητέα και βρίσκεται επί της οδού Αδριανού 61-63 και 
στο οικόπεδο που βρίσκεται επι της οδού Μνησικλέους 
10 - Πλ. Καλογριώνη στη περιοχή "Πλάκα" του εγκεκρι¬ 
μένου ρυμοτομικού σχεδίου Αθηνών (Ν. Αττικής). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τος της από 14/24.7.1999-Δ' 580), ό¬ 
πως αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 1577/ 
1985 "Γενικός Οικοδομικός Κανονισμός" και άλλες πολεο- 
δομικές διατάξεις" (ΑΊ40) καθώς και η παρ. 4 του ιδίου ως 
άνω άρθρου. 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 2469/ 
1997 (Α' 38). 

3. Την Υ6/31.10.2001 απόφαση Πρωθυπουργού και Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων "Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων" (Β' 1484). 

4. Τις διατάξεις της παρ. Βτου άρθρου 1 του π.δ/τος 28/ 


28.1.1993 "Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων (Α' 9). 

5. Την από 20.9.2001 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. Την από 2.10.2001 σύμφωνη γνώμη της φερόμενης ι- 
διοκτήτριας εταιρείας Ν. Χαραγκιώνης ΑΈ. δια του διευ- 
θύνοντος συμβούλου της Θ. Χαραγκιώνη (αρ. πρ. ΥΠΕ- 
ΧΩΔΕ 24825/9131/4.10.2001). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο κτίριο που βρίσκεται επί της οδού Αδριανού 61-63 
και Πλ. Καλογριώνη στη περιοχή "Πλάκα" του εγκεκριμέ¬ 
νου ρυμοτομικού σχεδίου Αθηνών (ν. Αττικής), η όψη του 
οποίου έχει χαρακτηρισθεί ως διατηρητέα με το από 
19.8.1981 π.δ/γμα (Δ' 507), φερόμενο ως ιδιοκτησία Ν. Χα- 
ραγκιώνη Α.Ε., επιτρέπεται: 

α. Η ανακατασκευή του κυρίως κτιρίου και του βοηθητι¬ 
κού κτίσματος καθώς και η νέα διαρρύθμισή τους 

β. Η προσθήκη μικρής ισόγειας πτέρυγας. 

γ. Η κατασκευή τμήματος Γ' ορόφου σε εσοχή από την 
οδό Αδριανού και εντός του περιγράμματος του κυρίως 
κτιρίου, σύμφωνα με τη μελέτη αποτύπωσης που έχει θε¬ 
ωρηθεί από το Υπουργείο Πολιτισμού. 

δ. Η κατασκευή στο δεξιό άκρο του Γ ορόφου απόληξης 
κλιμακοστασίου και ανελκυστήρα, η οποία καλύπτεται με 
μονοκλινή στέγη. 

ε. Η κατασκευή διαφανούς πυραμίδας φωτισμού στον 
ακάλυπτο χώρο του. 

2. Στο οικόπεδο που βρίσκεται επί της οδού Μνησικλέ- 
ους 10 και Πλ. Καλογριώνη και είναι όμορο με το παραπά¬ 
νω κτίριο επιτρέπεται η ανέγερση δύο νέων ανεξάρτητων 
κτιρίων (διόροφο καιτριόροφο), 

3. Όλες οι επιτρεπόμενες ως άνω ρυθμίσεις και εργα¬ 
σίες γίνονται σύμφωνα με την αρχιτεκτονική μελέτη που 
έχει εγκριθεί από τη Διεύθυνση Πολεοδομικού Σχεδια- 
σμού-Τμήμα Παραδοσιακών οικισμών και φαίνονται στα 
τρία (3) σχετικά πρωτότυπα διαγράμματα (τοπογραφικό- 
κάλυψης-όψεων-κατόψεων-τομών) σε κλίμακα 1: 100 και 
1:250, που θεωρήθηκαν απο τον Προϊστάμενο της Διεύ¬ 
θυνσης Τοπογραφικών Εφαρμογών με την 11089/2002 
πράξη του και που αντίτυπά τους σε φωτοσμίκρυνση 
δημοσιεύονται με τη παρούσα απόφαση. 

4. Επίσης επιτρέπεται: 

α) Η κατασκευή τριών (3) υπόγειων ορόφων χώρων 
στάθμευσης αυτοκινήτων στο σύνολο της επιφάνειας των 
οικοπέδων. 

β) Η πλακόστρωση των ακαλύπτων χώρων των οικοπέ¬ 
δων 

γ) Η δημιουργία εισόδου αυτοκινήτων στο ισόγειο του 
κτιρίου της οδού Μνησικλέους 10 καθώς και η διέλευση 
των αυτοκινήτων από το τμήμα αυτό της οδού Μνησικλέ- 
ους προς στάθμευσή τους στους παραπάνω υπόγειους 
χώρους στάθμευσης. 

δ) Η διάνοιξη ανοίγματος στο Α' υπόγειο για τη λειτουρ¬ 
γική συνένωσή του με το υπόγειο του κτιρίου που βρίσκε¬ 
ται επί των οδών Πανδρόσου και Μνησικλέους. 

5. Το μέγιστο επιτρεπόμενο ύψος των κτιρίων στις όψεις 


τους επί του ακαλύπτου χώρου των οικοπέδων τους ορί¬ 
ζεται σε 17,35 μ. 

6. Επιτρέπεται η χρήση παραδοσιακού καφενείου-ε- 
στιατορίου και στον Α' όροφο του νέου διόροφου κτιρίου 
επιτης οδού Μνησικλέους 10. 

7. Κατά τα λοιπά εφαρμόζονται οι σχετικές ή ειδικές δια¬ 
τάξεις που ισχύουν στην περιοχή που βρίσκονται τα πα¬ 
ραπάνω κτίρια και οικόπεδα. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ.2915 (2) 

Κήρυξη ως αναδασωτέας έκτασης εμβαδού 11,34 στρ. 
στη θέση «Γκούρι-Κούκι ή Στίπιζα» Περιφέρειας του 
Δήμου Καλυβιών του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Του Ν. 3200 / 1 955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας και ειδικότε¬ 
ρα: 

δα) Του άρθρου 41 παρ. 1 

δβ) Του άρθρου 38 παρ. 1 

2. Τις εξής διαταγές του Υπουργείου Γεωργίας: 

α) 160417/1180/9.7.80 

β) 182447/3049/24.9.80 

3. Την αριθ. 1781/26.4.2002 πρόταση του αρμοδίου Δα¬ 
σαρχείου Λαυρίου σχετικά με την κήρυξη ως αναδασωτέ¬ 
ας της αναφερόμενης στο θέμα έκτασης, αποφασίζουμε: 


Κηρύσσουμε ως αναδασωτέα δημόσια δασική έκταση 
εμβαδού 11,34 στρ. (ένδεκα στρεμμάτων καιτριάντατεσ- 
σάρων εκατοστών του στρέμματος). 

Η έκταση αυτή, που βρίσκεται στην θέση «Γκούρι - Κού- 
κι ή Στίπιζα» Περιφέρειας του Δήμου Καλυβιών, του Νο¬ 
μού Αττικής απεικονίζεται με στοιχεία «Α, Β, Γ, Δ, Ε, Ζ, Α» 
στο προσαρτημένο στη παρούσα απόφασή μας διάγραμ¬ 
μα το οποίο αποτελεί αναπόσπαστο μέρος αυτής και έχει 
όρια: 

Ανατολικά: Με δημόσια δασική έκταση 
Δυτικά: Με αγροτική έκταση 
Βόρεια: Με αγροτική έκταση 
Νότια: Με δημόσια δασική έκταση 
Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσής της για άλλη χρήση και η α¬ 
ποκατάσταση της καταστραφείσης κατά το χρονικό διά¬ 
στημα από του Οκτωβρίου 2000 έως και Δεκέμβριο 2000 
από επιχωμάτωση δασικής βλάστησης αποτελούμενης α¬ 
πό θάμνους σχίνου, πρίνου και αγριελιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 20 Ιουνίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















